\_\_\_ དགོན་པ་ཁག་གི་ཉིན་རེའི་འཚོ་བ་དང་འབྲེལ་བའི་ཐ་སྙད་བསྡུ་རུབ།

སྒྲ་འདི་དག་ནི་དགོན་པ་ཁག་གི་ལས་ཀྱི་སྣེ་མོ་བར་སྙན་ཞུ་དང་འབྲེལ་ནས་དགའ་ལྡན་ཆོས་གླིང་གི་བཙུན་མ་བཞི་དང་། ཀིརྟིའི་བྱེས་པ་གྲྭ་ཚང་གི་གྲྭ་པ་ལྔ། རྫོར་སར་བཤད་གྲྭའི་གྲྭ་པ་དྲུག ཤེས་རབ་གླིང་གི་གྲྭ་པ་གསུམ་བཅས་ཁྱོན་བསྡོམས་པས་གྲྭ་པ་དང་ཨ་ནེ་༡༨ ཀྱིས་སྒྲ་འཇུག་འཕྲུལ་ཆས་ཉི་མ་ཉིན་གང་སྐེ་ལ་བཏགས་ནས་སྒྲ་འཇུག་བྱས་པ་ཞིག་ཡིན།

མི་༡༨ ཀྱི་སྒྲ་ཚུར་བསྡུས་ནས་ཞིབ་འཇུག་བྱེད་སྐབས་སྒྲ་འཇུག་བྱེད་པོ་སོ་སོ་གང་གི་ཁོངས་སུ་གཏོགས་པའི་དགོན་པ་དེའི་ཉིན་རེའི་བྱེད་སྒོ་འདྲ་མིན་གྱི་དབང་གིས་སྐད་ཆ་ཉུང་ངུ་ཙམ་ལས་མང་ཆེ་བ་སྟོང་པ་ཡིན་པ་གསལ་རྟོགས་བྱུང་། དེའི་ཕྱིར། སྐད་ཆ་བཤད་མེད་པའི་བར་སྟོང་རྣམས་ཕར་གཡུགས་ནས་སྐད་ཆ་གང་བཤད་ཡོད་པ་དག་སྐར་མ་གཅིག་ནས་ལྔའི་བར་གཏུབས་ཏེ་ཁྱོན་བསྡོམས་པས་སྒྲ་དུམ་བུ་༣༤༠ ཡོད་པ་རྣམས་ལས་མི་དག་ལ་བགོ་འགྲེམ་བྱས་ནས་ཡིག་ཐོག་ཏུ་ཕབ། སྐད་ཆ་གསལ་པོ་མེད་པ་དང་། སྒྲ་གསལ་པོ་མེད་པ། སྐད་ཆ་འཚང་ཁ་བརྒྱབ་པའི་རིགས་མ་གཏོགས་པའི་གཞན་རྣམས་གང་ཐུབ་ཅི་ཐུབ་བྱས།

སྒྲ་དུམ་བུ་༣༤༠ ཡིག་ཐོག་ཏུ་ཕབ་རྗེས་བཅད་གཏུབ་མཉེན་ཆས་(cutwords) ལ་བརྟེན་ནས་མིང་དང་། ཐ་སྙད། ཕྲད། རྣམ་དབྱེ། བྱ་ཚིག རྒྱན་ཚིག ཚིག་དུམ་ཐུང་ངུ་བཅས་དབྱེ་བ་བདུན་དུ་ཕྱེ་ནས་གཏུབས་ཡོད། བཅད་གཏུབ་ཀྱི་ལས་ཀ་གྲུབ་རྗེས་སྒྲུབ་ཆེན་ལ་བསྐུར་བ་དང་སྒྲུབ་ཆེན་གྱིས་རེའུ་མིག་excel ཏུ་གང་བཅད་གཏུབ་བྱས་པ་རྣམས་ལ་རྒྱུག་ཆེ་ཆུང་གི་རིམ་པ་བསྒྲིགས་ནས་མཐའ་མའི་གྲུབ་དོན་ང་ཚོར་འབྱོར་བ་ཞིག་ཡིན།

ཐོག་མའི་ཆ་ལ་སྒྲ་ཡི་གེར་ཕབ་པ་དང་བཅད་གཏུབ་ཀྱི་ལས་ཀ་དེ་མི་སུ་ཞིག་གིས་བྱས་ན་མི་དེའི་མིང་ཐོག་ནས་ཡིག་སྣོད་བཟོས་ཏེ་དེ་རུ་བླུགས་ཡོད། དེ་ནི་ནོར་འཁྲུལ་ཡོ་

བསྲང་བྱེད་བདེ་བ་དང་། བྱས་ཟིན་པ་དག་བསྡུ་རུབ་བྱས་ནས་ཉར་སྐབས་ཕན་ཚུན་མི་ནོར་བའི་ཆེད་དུ་ཡིན།

ཕྱིས་སུ་ཞིབ་ཕྲའི་དབང་གིས་བརྗོད་གཞི་མ་འདྲ་བ་ཅི་ཡོད་རྣམས་ལོགས་སུ་བཀར་ཏེ། གནས་ཚུལ་དང་། གཞན་གྱི་སྐོར། ངལ་གསོ། ཅི་འཕྲོལ་མོལ་འཕྲོལ། ཆོས་ལུགས། དངུལ་དང་རྩིས། བྱེད་སྒོ། མི་སྣ། ཟ་མ། འཕྲུལ་ཆས། འཕྲོད་བསྟེན། རང་གི་སྐོར། ལམ་སྟོན། སྐད་ཡིག སྒྲ་འཇུག སློབ་སྦྱོང་བཅས་དབྱེ་བ་༡༦ ཏུ་ཕྱེ་བའི་རེའུ་མིག་ཟུར་དུ་བཞག་ཡོད་པ་བཅས།

དགོན་སྡེ་ཁག་གི་སྒྲ་དང་འབྲེལ་བའི་གསལ་བཤད་དུ།

**ཟུར་བརྗོད། ༡**

**ལས་འཆར་དང་སྦྲགས་སྙན་ཞུ་ཕུལ་བའི་ཟླ་ཚེས།**

ཕྱི་ཟླ་༨ ཚེས་༢ ཉིན་བཙུན་དགོན་དགའ་ལྡན་ཆོས་གླིང་ལ་ལས་འཆར་དང་སྙན་ཞུ་ཕུལ་བར་ལས་ཀྱི་སྣེ་མོ་བ་སྒེར་གྱི་ངོས་ནས་ངོས་ལེན་གནང་།

ཕྱི་ཟླ་༨ ཚེས་༡༦ ཉིན་ཀིརྟིའི་བྱེས་པ་གྲྭ་ཚང་ལ་ལས་འཆར་དང་སྙན་ཞུ་ཕུལ་བར་གཞུང་སྒེར་གཉིས་ནས་ངོས་ལེན་གནང་།

ཕྱི་ཟླ་༨ ཚེས་༢༢ ཉིན་རྫོང་སར་བཤད་གྲྭར་ལས་འཆར་དང་སྙན་ཞུ་ཕུལ་བར་གཞུང་སྒེར་གཉིས་གཉིས་ནས་ངོས་ལེན་གནང་།

ཕྱི་ཟླ་༨ ཚེས་༢༢ ཉིན་ཤེས་རབ་གླིང་ལ་ལས་འཆར་དང་སྙན་ཞུ་ཕུལ་བར་གཞུང་སྒེར་གཉིས་ནས་ངོས་ལེན་གནང་།

ཕྱི་ཟླ་༨ ཚེས་༡༦ ཉིན་མཚན་ཉིད་གྲྭ་ཚང་ལ་ལས་འཆར་དང་སྙན་ཞུ་ཕུལ་བར་གཞུང་གིས་ངོས་ལེན་གནང་ཡང་རྩོད་རྒྱུགས་ཀྱི་སྐབས་ཡིན་པས། སྒྲ་འཇུག་བྱས་པ་རྣམས་ལ་བེད་སྤྱོད་མ་བྱུང་།

ཕྱི་ཟླ་༨ ཚེས་༡༦ ཉིན་རྣམ་རྒྱལ་གྲྭ་ཚང་ལ་ལས་འཆར་དང་སྙན་ཞུ་ཕུལ་བར་གཞུང་གིས་ངོས་ལེན་གནང་ཡང་ལས་གཞི་འདིར་སྒྲ་འཇུག་བྱེད་མི་མ་བྱུང་།

ཕྱི་ཟླ་༨ ཚེས་༢ ཉིན་བཙུན་དགོན་སྒྲོལ་མ་གླིང་ལ་ལས་འཆར་དང་སྙན་ཞུ་ཕུལ་བར་གཞུང་ངོས་ནས་ངོས་ལེན་མ་གནང་།

**ཟུར་བརྗོད། ༢**

**ལས་མིའིི་མཚན།**

མཆོག་གྲུབ། དགེ་མང་ཟླ་བ། རིག་འཛིན་བསྟན་དགའ། མཁའ་འགྲོ་སྒྲོལ་མ། ཤ་བོ་སྒྲོལ་མ། སངས་རྒྱས་མཁཪ། བྱམས་པ། ཡེ་ཤེས་ལྷུན་གྲུབ། ཀུན་ཁྱབ། ཕྲན་ཤེས་རབ་བཅས་སོ།།

འབོ་ར་ཤེས་རབ་ཀྱིས།

ཕྱི་ལོ་༢༠༡༦ ལོའི་ཟླ་༡༢ ཚེས་༡༤ ཉིན།