དང་པོ། ཁྱོད་སླེབས་ཡིན་ནས།

གཉིས་པ། ད་ང་ཚོར་ཚོགས་འདུ་ཞིག་འཚོགས་ཡ་ཡོད་རེད་ཅིག་གོ་སོང་།ག་དུས་ཡིན་ན་ཧ་གོ་མ་སོང་།ག་རེ་ལབ་ཀྱི་ཡོད་ན།གོ་སྒྲིག་པས་ག་རེ་ལབ་ཀྱི་ཡོད་ན།ང་ཚོས་དེ་ལ་ཉན་གྱི་རེད།མ་འདང་ས་ལ་བསམ་ཚུལ་བཤད་ཡ་དེ་ང་ཚོའི་འགན་ཆགས་བསྡད་ཡོད་རེད་པ།

གསུམ་པ། རེད་རེད།ཚོགས་གཙོ།

དང་པོ། ད་དགོང་དག་ཞལ་འདོན་གྱི་རྗེས་དེ་ལ་ང་ཚོ་ཚོགས་འདུ་ཞིག་འཚོགས་དགོས་རེད་པ།ཚོགས་ཁང་ནང་ལ་ཚོགས་འདུ་ཞིག་འཚོགས།ང་ཚོས་སྒྲིག་གཞིའི་སྐོར་ལ་བཤད་དགོས་ཡོད་རེད།དེ་བྱས་དང་ན་ད།ནམ་རྒྱུན་ང་ཚོའི་ཚོགས་འདུ་་་ཚོགས་འདུ་དེའི་སྒང་ལ་རྒན་པ་མང་པོ་ཞིག་ཕེབས་ཀྱི་ཡོད་དུས་ཙམ་པ་ལ།ཨ་ནི།རྒན་པ་དེ་འདྲ་མང་པོ་ཞིག་ཕེབས་ཀྱི་རེད།དེ་འདྲ་ཡིན་འདུ་ཙམ་པ་ལ།ཚང་མས་གཞོན་པ་་་བཙུན་མ་ཆུང་ཆུང་དང་ཚང་མས་ན་བཟའ་མཆོད་ཡ་སྒང་ནས་ཏག་ཏག་ཅིག་གོན་ནས་ཡོང་ན།གཟན་དང་ཤམ་ཐབས་ཆ་ཚང་།ཡང་དེང་སང་ཁ་ཤས་ཀྱིས་ཚོགས་འདུ་དང་དེ་འདྲ་ལ་འགྲོ་བའི་སྐབས་སུ་དུག་སློང་དེ་ཏིག་ཙི་ཐེར་ཐེར་འདྲ་གོན་ནས་ཡོང་མཁན་མང་པོ་འདུག་གདེའི་སྟེང་དུ་ཚང་མས་བསམ་བློ་ཞིག་གཏང་།དགོང་དག་སླེབས་ན། དེ་ནས།གཉིས་ནས་ད་ཡར་ཚོགས་འདུ་ལ་བཅར་བྱས།འདུག་སྟངས་ཀྱི་ཐོག་ནས་རྒན་པ་དེ་རིགས་ཀ་ཡར་གོང་ལ་བསྡད།གཞོན་པ་ཆུང་ཕྱོགས་པ་རྣམས་ཏིག་ཙི་རྒྱབ་ལོགས་ལ་བསྡད།ཡང་རྒྱབ་ལོགས་ལ་བསྡད་དུས་སྒང་ཚང་རྒྱབ་ལོགས་ལ་བསྡད་བྱས་ཁ་བརྡ་འདྲ་མི་འདྲ་བྱས།ཁ་པར་དེ་འདྲ་བསྔོགས།དེ་འདྲ་མང་པོ་ཞིག་འདུག་གདེའི་རིགས་ཀྱི་ཐོག་ལ་ཏིག་ཙི་གཟབ་གཟབ་ཅིག་བྱས་ན།ཡང་སྒང་ནས་བཤད་མཁན་ཞིག་གིས་བཤད་ནས་བསྡད།ཨ་ནི།འོག་ནས་ཉན་མཁན་ཞིག་གིས་ད་ག་སེ་མ་ཉན་པར་བལྟས་ནས་བསྡད་ན་ལན་པོ་མི་འདུག་གསྒང་ནས་བཤད་པ་དེ་དངོས་གནས་ཤ་ཚ་ཚ་དང་འགན་ཁུར་པའི་སྒང་ནས་ཅིག་བཤད་ན་་་ཁོ་ལ་འགན་ཁུར་ཞིག་ཡོད་པ་རེད།དེ་མ་བྱས་པ་ཡིན་ན་ཡང་སྒྲིག་ལམ་དང་གང་གི་ཕྱོགས་ནས་ཡིན་ཡང་ཏིག་ཙི་ཅིག་གནོད་སྐྱོན་འདྲ་ཡོང་གི་ཡོད་རེད།གཏོར་སྐྱོན་འདྲ་ཡོང་གི་ཡོད་རེད།དེ་བསམས་ནས།སེམས་པ་དེ་འདྲ་ཡག་པོ་ཞིག་ཁུར་ནས་ཏིག་ཙི་ཞིག་ཡག་པོ་ཞིག་ཉན་ནས་དེ་བྱས་ན།དེ་འདྲ་འདྲ་ཞིག་དགོས་ཀྱི་འདུགདེ་ནས་ད།གཞན་དག་ག་རེ་ཡོད།ཁྱོད་གཉིས་ཆ་ཡང་གོ་སྒྲིག་ཚོགས་ཆུང་གི་མི་སྣ་ཡིན་དུས་ཙམ་པ་ལ།འདི་ནས་མ་འདང་བ་དེ་འདྲ་དང་ཆད་ལྷག་བྱུང་བ།བཤད་དགོས་པ་དེ་འདྲ་ཏིག་ཙི་འདུག་གས།

གསུམ་པ། ད་དེང་སང་ཚོགས་འདུ་བྱེད་ཀྱི་ཡོད་དུས་སྐད་འཕྲིན་གཏང་ཡ་དེ་ཁྱབ་རྒྱ་ཆེན་པོ་རེད་འདུག་གསྒང་ནས་ཚོགས་འདུ་འཚོགས་དུས་འོག་གི་མི་མང་པོ་ཞིག་གིས་སྐད་འཕྲིན་རྩེ་ཡི་འདུགསྐད་འཕྲིན་དེ་རྩེས།ལག་ཏུ་ཁ་པར་དེ་བཟུང་བྱས་སྒང་ནས་བཤད་པ་ལ་དོ་སྣང་མ་བྱས་པ་བྱས།རུབ་རུབ་བྱས་ནས།ཨ་ནི།འོག་ནས་འུར་འདྲ་བོ་བརྒྱབ་དེ་འདྲ་བྱས་བསྡད་ཀྱི་འདུག་གང་ཚོའི་སྒྲིག་སྲོལ་དང་འགལ་བའི་ལས་ཀ་ངོ་མ་ཞིག་གཏན་ལ་ཕབ་ཡོད་མ་རེད་དེ།དེང་སང་དེ་ཚོ་སྒྲིག་གཞིའི་ནང་ལ་གཏན་ཁེལ་མ་བྱས་པ་ཡིན་ན།མ་འོངས་པ་ན་་་དེང་སང་འཕྲུལ་ཆས་འདྲ་མི་འདྲ་ཞིག་ཡོང་བསྡད་ཀྱི་ཡོད་རེད་པ།ཨ་ནི།ཚོགས་འདུ་འདྲ་པོ་འཚོགས་དུས་དེའི་དཀྱིལ་མ་ལ་འཁྱེར་ཡོང་གི་བསྡད་ན་མ་འོངས་པར་ང་ཚོའི་ཚོགས་འདུ་དེ་ལ་གཏོར་བཤིག་ཚབས་ཆེན་བཟོ་ས་རེད།དེ་འདྲ་ཞིག་བསམ་གྱི་འདུགརེད་པ།ཨ་ནི།གཞན་དག་ག་རེ་ཡོད་ཟེར་ན།ཚོགས་འདུ་འཚོགས་ས་དེ་བཙུན་མ་རྣམས་པའི་གྲྭ་ཤག་གི་འགྲམ་ཡིན་ཙང་།ཁོང་ཚོས་གྲྭ་ཆས་དང་དེ་ཡང་ཡག་པོ་མ་གོན་བྱས།ཨ་ནི།མི་སྐྱའི་དུག་སློག་དེ་འདྲ་ཁ་ཤས་གོན་ནས་ཡོང་མཁན་དེ་འདྲ་མང་པོ་འདུག་གཨ་ནི།འདི་ཚོ་་་ཐག་ཉེ་པོ་ཡིན་ན་ཞེ་དྲག་གལ་མི་འདུག་སྟེ།ང་ཚོའི་དགོན་པ་འདི་ལམ་འགྲམ་ན་ཡོད་ཙང་ཕར་ཕྱོགས་ཀྱི་ཡར་འགྲོ་མར་འགྲོ་བྱེད་མཁན་དེ་ཚོས་རྟག་པར་མཐོང་བསྡད་ཀྱི་རེད་པ།འདི་ཨ་ནི་ང་ཚོའི་སྒྲིག་སྲོལ་དང་གཅིག་འགལ་མེད་འགྲོ་བསམ་གྱི་འདུགཁྱེད་གཉིས་ཀྱིས་དེ་ལ་བསམ་བློ་ཞིག་གཏང་ན།

གཉིས་པ། དེ་རེད་པ།ད་ལྟ་གོ་སྒྲིག་པ་ཡིས་གསུངས་པ་ནང་བཞིན་དགོང་མོའི་ཞལ་འདོན་རྗེས་ལ་ང་ཚོའི་འཛིན་སྐྱོང་གི་སྐོར་ལ་ཚོགས་འདུ་ཞིག་འཚོགས་དགོས་ཡོད་རེད་པ།དེ་ད་ནམ་རྒྱུན་ཚོགས་འདུ་ཞིག་ཡོད་རེད་ལབ་ཡ་དེ་འདྲ་ཙམ་མ་ཡིན་པར།ཆུ་ཚོད་ག་ཚོད་སྒང་ལ་ཡོད་རེད།ཆུ་ཚོད་ག་ཚོད་ནས་ཆུ་ཚོད་ག་ཚོད་བར་དུ་འཚོགས་ཀྱི་ཡོད་རེད།སོ་སོས་དེ་མཉམ་དུ་འཁྱེར་ཡོང་དགོས་པ་ག་རེ་ག་རེ་ཡོད་པ་རེད།ཡོང་ནས་ཉན་བསྡད་ན་འགྲིག་གི་ཡོད་རེད་པས།སོ་སོའི་སེམས་ནས་གྲ་སྒྲིག་ག་རེ་ག་རེ་བྱ་དགོས་རེད།ཟིན་བྲིས་འདྲ་པོ་འདེབས་ཡ་དེ་འདྲ་ཡོད་རེད་པས།དེ་ལ་མཐུན་རྐྱེན་ག་རེ་དགོས་རེད།དེ་ཚང་མ་དང་པོ་ང་ཚོ་ལ་མར་ཡག་པོ་ཞིག་ལབ་ཡ་དེ་གལ་ཆེན་པོ་རེད།ཨ་ནི།སྤྱིར་བཏང་ནམ་རྒྱུན་གོ་སྒྲིག་པས་མར་བཤད་དུས་ཡིན་ན་གསལ་པོ་བྱས་ནས་འགྲེལ་བཤད་ཚང་མ་ཞིག་བརྒྱབ།དེ་ནས་ང་ཚོའི་ནང་གི་ཉན་མཁན་དེ་ཚོ་ཡིན་ན་ཡག་པོ་ཞིག་ཉན།ནང་ལ་སྐད་འདྲ་མི་འདྲ་བརྒྱབ།རྩེད་མོ་འདྲ་རྩེས་བྱས་མ་བསྡད།སྒང་ནས་མར་གོ་སྒྲིག་པ་ཡིས་ཡག་པོ་གསུང་གི་ཡོད་དུས་ཚང་མས་ཏག་ཏག་ཅིག་ཉན་ན་ཡག་པོ་ཡོད་རྒྱུ་རེད་བསམ།དེ་ལ་གོ་སྒྲིག་པས་མར་ལ་བསླབ་བྱ་ཡག་པོ་ཞིག་བརྒྱབ།དང་པོ་ནས་ནང་ལ་འཚོགས་དུས་ཁ་པར་དང་དེ་ཚོ་ཕྱི་ལོགས་ལ་ཉར་བཞག་ན།ཨ་ནི།འདུ་ཁང་གི་ཕྱི་ལོགས་ལ་གཉེར་བ་དང་དེ་ཚོ་ཡོད་རེད་པ།ཁོང་ཚོའི་ལག་ལ་བཞག་ནས་ཉར་བཞག་ན་ཡག་རྒྱུ་རེད་བསམ་གྱི་འདུགདེའི་སྐོར་ལ་གོ་སྒྲིག་པར་འཆར་གཞི་ག་འདྲ་ཡོད་པ་ཧ་གོ་མ་སོང་།ཁ་ཤས་ནང་ལ་ཡོང་ནས་ཚོགས་འདུའི་སྐབས་ལ་སྐད་ཆ་བཤད་ཡ་དང་ཁ་པར་ནང་ལ་སྐད་ཆ་བཤད་ཡ་འདྲ་པོ།འདྲ་མི་འདྲ་ཞིག་འབྱུང་གི་འདུག་གདེའི་སྐོར་ལ་སྒྲིག་གཞི་འདྲ་པོ་ག་རེ་ག་རེ་ཡོད་ན་ལབ་ན་འགྲིག་གི་ཡོད་རེད་བསམ་གྱི་ཡོད།

དང་པོ། རེད་རེད།སྤྱིར་བཏང་ཚོགས་འདུ་འདིའི་གོ་སྒྲིག་ཚོགས་ཆུང་གི་གསལ་བསྒྲགས་དྲུང་ཡིག་གིས་ཉིན་གུང་རྗེས་ལ་སྦྱར་པང་སྒང་ལ་སྦྱོར་ཤོག་ལབ་ཡོད།ཕལ་ཆེར་དེའི་སྒང་ལ་གསལ་པོ་བྲིས་ཡོད་རེད།ད་ལྟ་ངས་བཤད་པ་དེ་་་ཁ་པར་དེ་ད་་་ང་ཚོ་ཞལ་འདོན་གྱི་རྗེས་ལ་གཅིག་འཚོགས།མང་ན་ཆུ་ཚོད་གཉིས་དང་གཅིག་དང་ཕྱེད་ཀའི་བར་ལ་ཚར་འགྲོ་ཡི་རེད།དེ་ཡིན་ན་དེ་བར་དེ་ལ་སོ་སོའི་ཁ་པར་དེ་ཤག་ནས་བཞག་ནས་ཡོང་ན་ཡག་པོ་མེད་འགྲོ།འཁྱེར་ཡོང་ན་གོ་སྒྲིག་ཚོགས་ཆུང་གི་ངོས་ནས་ཨ་ནེ་རེ་རེས་ཁ་པར་འཁྱེར་ཡོད་མེད་ལ་བལྟས་བསྡད་ན་ཆུ་ཚོད་མང་པོ་ཞིག་ཟ་འཇོག་གི་རེད་པ།དེ་ཡིན་དུས་ཙམ་པ་ལ།ཁ་པར་དེ་སོ་སོའི་ཤག་ནས་བཞགན་བཟའ་མཆོད་སྟངས་ཀྱི་སྒང་ནས་ཏིག་ཙི་གཙང་མ་བཟོས་ནས་གོན་ནས་ནང་ལ་ཡོང་ན།ངས་དྲུང་་ཡིག་ལགས་ལ་གསལ་བསྒྲགས་སྒང་ལ་དེ་ཕྲིས་ལབ་ཡོད།ད་ཕལ་ཆེར་བྲིས་ཡོད་རེད།དེ་བྱས།ད་གཉིས་ནས་ནང་ལ་ཡོང་ན་ཞེ་དྲག་འགོར་གྱི་མ་རེད།ད་ང་ཚོས་འདི་བྱས་ན།ནང་ལ་ཡོང་ནས་གོ་སྒྲིག་ཚོགས་ཆུང་གིས་མར་གཅིག་ལབ།ང་ཚོ་སྒྲིག་ལམ་གྱི་ཕྱོགས་ནས་གང་ན་འཐུས་ཤོར་འགྲོ་ཡི་འདུགཨ་ནི།གང་ཞིག་ཡར་རྒྱས་གཏང་དགོས་ཀྱི་འདུགང་ཚོའི་འདི་ཚོགས་པ་ཞིག་ཡིན་དུས་ཙམ་པ་ལ།ཏིག་ཙི་ཚགས་ཚུད་པོ་དེ་འདྲ་ཞིག་ཡོང་དགོས་ཡོད་རེད།ལོ་རེ་རེར་ཚོགས་འདུ་འདི་འདྲ་ཞིག་སྒྲིག་ལམ་གྱི་སྒང་ལ་རྟག་པར་འཚོགས་ཀྱི་ཡོད་རེད།དེའི་ཐད་ལ་ང་ཚོའི་ལོ་གཅིག་གི་མཉམ་མྱོང་དེ་གཞི་ལ་བཞག་ནས།ག་པར་འཐུས་ཤོར་ཕྱིན་བཞག་པར་འགྲིག་གི་མི་འདུགག་པར་ཆད་འདུགག་པར་ལྷག་འདུགདེ་འདྲ་མང་པོ་ང་ཚོ་གོ་སྒྲིག་ཚོགས་ཆུང་གིས་ཉི་མ་གསུམ་གྱི་སྔོན་ནས་བཟུང་ནང་ཁུལ་ཚོགས་འདུ་ཚོགས་ནས་གྲོས་བསྡུར་བྱས་ཡོད་རེད།འདི་ཡར་རྒྱས་གཏང་དགོས་འདུགའདི་འཐུར་ཤོར་ལ་ཕྱིན་འདུགདེ་འདྲ་མང་པོ་ཞིག་ཡོད་རེད།དེ་ཡིན་དུས་ཙམ་པ་ལ།ཨ་ནེ་དམངས་ནས་ང་ཚོ་ལ་ཡར་བསམ་ཚུལ་འདྲ་ཡོད་ན་གོ་སྒྲིག་པས་གཏམ་བཤད་བྱས་ཚར་བའི་རྗེས་ལ་ཡར་བཀའ་འདྲི་དང་དོགས་འདྲི་བྱས་ན་ཕལ་ཆེར་འགྲིག་གི་ཡོད་རེད།འདི་ལ་ཅིག་ཆད་འདུགདཔེར་ན།དགོན་པའི་མཐུན་རྐྱེན་གྱི་སྐོར་ནས་ཏིག་ཙི་འགྲིག་གི་མེད་ན།དགོན་པའི་སྒྲིག་ལམ་གྱི་སྐོར་འགྲིག་གི་མེད་ན།འཛིན་སྐྱོང་གང་གི་ཕྱོགས་ནས་འགྲིག་གི་མེད་ན།ཁ་ཤས་ལ་དགོན་པའི་ནང་དུ་དཀའ་ངལ་དེ་འདྲ་ཡོད་སྲིད་ཀྱི་རེད།ཨ་ནི།དཀའ་ངལ་ཡོད་ན།ཁང་པའི་ཕྱོགས་ནས།སྡོད་ཁང་གི་ཕྱོགས་ནས་ཡིན་ན།ག་པར་ཡིན་ན་ཁ་ཤས་ལ་ཏན་ཏན་དཀའ་ངལ་འཕྲད་སྲིད་ཀྱི་རེད།དེ་ཡིན་དུས་ཙམ་པ་ལ།གཏམ་བཤད་ཀྱི་རྗེས་ནས་ཡར་ང་ཚོ་ལ་ལབ་ན། ང་ཚོས་རྗེས་སུ་སྒྱུར་བཅོས་དང་འགྱུར་བ་ག་འདྲ་གཏང་དགོས་ཀྱི་འདུག་བསམ་བློ་གཏང་ན་འགྲིག་གི་རེད་པ།དེ་ཚོ་ཁྱེད་ཚོས་དགོང་དག་གི་ཚོགས་འདུའི་རྗེས་ལ་བཀའ་འདྲི་གནང་ན་འགྲིག་གི་རེད་བསམ་གྱི་འདུག

གཉིས་པ། ང་ལ་དྲི་བ་ཞིག་ཡོད།ཨ་ནི།ང་ཚོས་ནམ་རྒྱུན་ཨ་ནེ་དགོན་པའི་ནང་ལ་དཔེ་ཆར་བལྟ་དགོས་དཔེ་ཆར་བལྟ་དགོས་ལབ་ཀྱི་ཡོད་རེད།ཡིན་ན་ཡང་།ནམ་རྒྱུན་ཚོགས་མང་པོ་ཚོགས་ནས་་་ཉི་མ་རྟག་པར་ཚོགས་འཚོགས་ཡ་མང་པོ་ཞིག་འདུག་གཨ་ནི།ཚོགས་དེ་ཚོ་ཏིག་ཙི་ཉུང་དུ་གཏང་ཡ་དང་དཔེ་ཁྲིད་ལ་འགྲོ་ཡ་དང་འཛིན་གྲྭར་འཚོགས་ཡ་དེ་ཚོ་ཆུ་ཚོད་ཏག་ཏག་གཏན་འཁེལ་བྱ་ཡ་ཡོད་མ་རེད་པས།གལ་སྲིད་དེ་འདྲ་ཞིག་བཟོས་བཞག་པ་ཡིན་ན།ང་ཚོ་ཆུ་ཚོད་འདིའི་སྒང་ལ་འཛིན་གྲྭར་འགྲོ་དགོས་རེད།ཆུ་ཚོད་འདིའི་སྒང་ལ་སོ་སོས་རང་སྦྱོང་བྱ་དགོས་རེད་བསམ་བསམ་ནམ་རྒྱུན་གཏན་འཁེལ་ཞིག་ཡོད་རེད་པ།དེ་མ་གཏོགས་གང་བྱུང་མང་བྱུང་།ད་ལྟ་དཔེ་ཁྲིད་ལ་འགྲོ་དགོས་རེད།ཡང་འཛིན་གྲྭ་འཚོགས་དགོས་རེད།ཡང་ཚོགས་ཡོད་རེད་ལབ་དུས་ཆུ་ཚོད་འཁྲུག་འགྲོ་ཡི་འདུག་གདེ་ལ་ཆུ་ཚོད་གཏན་འཁེལ་བཟོ་ཡ་ཞིག་ཡོད་མ་རེད་པས།

དང་པོ། རེད་རེད།དེ་ནམ་རྒྱུན་་་ཚོགས་འདུ་སྔོན་མའི་སྐབས་ལ་ཡང་མང་པོ་ལབ་ཀྱི་འདུགདེ་ང་ཚོ་མི་ཁ་ཤས་ཀྱིས་ཐག་བཅད་ཆོག་པ་དེ་འདྲ་ཞིག་མ་རེད།སྔོན་མ་སྔོན་མ་ནས་དགོན་པའི་སྒྲིག་ལམ་དེ་འདྲ་ཆགས་ཡོད་དུས་ཙམ་པ་ལ།ང་ཚོའི་དགོན་པ་ལབ་ཡ་དེ་སྤྱིར་བཏང་སློབ་སྦྱོང་བྱེད་ས་རེད།སློབ་གཉེར་བྱེད་ས་རེད།ཡིན་ན་ཡང་།སློབ་གཉེར་བྱེད་ས་ཡིན་དུས་ཙམ་པ་ལ།མི་སྐྱའི་སློབ་གྲྭ་ནང་བཞིན།བཤད་གྲྭ་ནང་བཞིན་མིན་དུས་ཙམ་པ་ལ།མཚམས་ལན་རེར་བླ་མ་རིན་པོ་ཆེ་དེ་འདྲ་ཕེབས།མཚམས་ལན་རེར་གློ་བུར་དུ་ཐོག་རྒྱག་སྒོ་རྒྱག་ལ་ཚོགས་འདུ་འདྲ་འཚོགས།ཨ་ནི་ཡང་།ཚོགས་འདྲ་བོ་དེ་འདྲ་འཚོགས་དགོས་དུས་ཙམ་པ་ལ།ཨ་ནི།ཉི་མ་གཅིག་གི་རེའུ་མིག་འདྲ་པོ་དེ་ཏག་ཏག་ཅིག་གཏན་ལ་ཕབ་ཐུབ་ཀྱི་མི་འདུགདེ་ང་ཚོ་གོ་སྒྲིག་ཚོགས་ཆུང་གི་སྐྱོན་ཡིན་ན།དགོན་པའི་ནམ་རྒྱུན་ཡིན་ན་་་ད་དེ་གསལ་པོ་ཞིག་ཧ་གོ་ཡི་མི་འདུག་གམཚམས་ལན་རེར་ང་ཚོའི་འཛིན་གྲྭ་དེ་ཚོ་ཏག་ཏག་འཚོགས་ཐུབ་ཀྱི་ཡོད་མ་རེད།མཚམས་ལན་རེར་ཡོན་བདག་དེ་འདྲ་ཕེབས་སྟེ་ཚོགས་འདུ་འཚོགས་དགོས།ཡང་བླ་མ་རིན་པོ་ཆེའི་དཀའ་གསུང་དང་གསུང་ཆོས་དེ་འདྲ་ཡོད།དེའི་འདྲའི་སྐབས་ལ་ང་ཚོ་དེ་ལ་བཅར།གསུང་ཆོས་འདྲ་ཞུས།གོ་སྒྲིག་ཚོགས་ཆུང་གིས་དེ་བྱས་ན།ཡང་།འཛིན་གྲྭ་དེ་ཚོ་ཏག་ཏག་འཚོགས་ཐུབ་ཀྱི་མི་འདུག་གདེ་ཡིན་དུས་ཙམ་པ་ལ།དེ་སྔོན་སྔོན་ནས་ང་ཚོས་དེ་འདྲ་བྱས་ཡོད་རེད།ཡིན་ན་ཡང་།ང་ཚོས་ད་ལྟ་དེའི་སྒང་ལ་བསམ་བློ་ཏན་ཏན་གཏང་ཡ་ཡིན།རྗེས་མ་ག་འདྲ་བྱ་དགོས་པ་དེའི་སྐོར་ལ།གཙོ་བོ་དེ་ང་ཚོའི་དགོན་པ་སློབ་གཉེར་བྱེད་ཡ་ཡི་ཆེད་དུ་ཡིན་དུས་ཙམ་པ་ལ།ད་དམངས་ལ་འདུལ་ཁྲིམས་དང་སློབ་གཉེར་དེ་ཡག་པོ་ཡོང་བར་ང་ཚོས་ཏན་ཏན་བསམ་བློ་གཏང་གི་རེད།དེ་ཡང་ང་ཚོས་རྗེས་མ་བསམ་བློ་ཞིག་གཏང་གི་རེད།

གཉིས་པ། ལགས་སོ།།ཐུགས་རྗེ་ཆེ།གོ་སྒྲིག་པ།