དང་པོ། རིག་པ་འདྲ་པོ་དང་སྡོམ་ཚིག་འདྲ་པོ་དེ་འདྲ་གཅིག་ག་མི་འདུག་གའདིའི་སྐོར་ལ།

གཉིས་པ། དེ་ད་དགོས་རྒྱུ་མ་རེད།

དང་པོ། ཡིན་ན་ཡང་སྤྱིར་བཏང་གལ་ཆེན་པོ་རེད་པ།

གཉིས་པ། དེ་ལབ་ནས་ང་ཚོས་ད་ལྟ་བར་ལོ་མང་པོ་ལ་རེ་བ་བརྒྱབ་རེད་པ།དགེ་བཤེས་མ་ཡོང་དགོས་ཀྱི་འདུགདགེ་བཤེས་མ་ཡོང་དགོས་ཀྱི་འདུག ད་ལྟ་རྩ་བའི་ཆ་ནས་ཕོ་མོ་འདྲ་མཉམ་རེད། གྲྭ་ས་ཁག་ལ་དགེ་བཤེས་འདི་འདྲ་མང་པོ་ཡོང་གི་ཡོད་དུས།བཙུན་མ་དེ་ཚོའི་ནང་ལ་དགེ་བཤེས་ག་འདྲ་བྱས་ནས་ཡོང་ཆོག་གི་ཡོད་མ་རེད།ཨ་ནི།དེའི་སྐོར་ལ་བསམ་འཆར་མང་པོ་ཞིག་ཡོང་གི ཡོད་རེད།ང་ཚོ་ཡིན་ན་ཡང་དེ་ལ་རེ་བ་ཞེ་པོ་ཞིག་བརྒྱབ་བསྡད་རེད་པ།དེ་བྱས་དུས། སྤྱིར་བཏང་རྩ་བའི་ཆ་ནས་དགེ་བཤེས་མ་ལབ་ཡོང་དུས།ད་ག་སེ་དགེ་བཤེས་མ་འཛུགས་ཆོག་ཆོག་ཡོད་མ་རེད་པ།ལོ་མང་པོའི་སློབ་སྦྱོང་གི་རྒྱབ་ལྗོངས་དེ་དགོས་རེད་པ། གྲྭ་ས་ཁག་ལ་གཅིག་ལྟོས་དང་།གྲྭ་བའི་ཁ་གྲངས་མང་པོ་རེད།དགོན་པ་རྒྱ་ཆེན་པོ་རེད། མཐུན་རྐྱེན་འཛོམས་པོ་རེད།སློབ་སྦྱོང་གི་འཆར་གཞི་ཡག་པོ་རེད།གོ་སྒྲིག་ཡག་པོ་རེད་པ།དེ་ཡིན་དུས། ༢ད་ག་སེ་དགེ་བཤེས་མ་ཡོང་དགོས་ཀྱི་འདུག་ལབ་ན།མི་ཁ་ཤས་ནང་ནས་ཡོང་ཡ་ཡོད་མ་རེད་པ།དེ་ཡིན་དུས།ང་ཚོས་བཙུན་དགོན་དེ་ཚོ་ཏོག་ཙམ་རྒྱ་འདྲ་པོ་བསྐྱེད།ཨ་ནི།དེ་ཚོའི་ནང་ལ་བཙུན་མ་མང་རུ་མང་རུ་འགྲོ་དུས།མང་པོའི་ནང་ནས་ཡག་ག་ཏོག་ཙམ་ཡོང་གི་རེད་པ།ཡག་པ་ཡོང་ནས་དངོས་གནས་ཤེས་ཚད་ཀྱི་སྒང་ནས་དགེ་བཤེས་མ་ལབ་པའི་ཚད་གཞི་དེར་ཐོན་དུས།ཁོ་ལ་ལག་འཁྱེར་ཞིག་རག་དང་མ་རག་གི་གནད་དོན་དེ་སྤྱིར་བཏང་དེ་འདྲ་གལ་ཆེན་པོ་མ་རེད་པ།ད་དེང་སང་འགྲོ་ལུགས་འགྲོ་ཚུལ་ཞིག་གི་སྒང་ནས་དེ་དགོས་ཀྱི་ཡོད་རེད་མ་གཏོགས།དགེ་བཤེས་མ་ལ་དགེ་བཤེས་ཀྱི་ཤེས་ཚད་དེ་དགོས་ཀྱི་ཡོད་རེད་པ།དེ་དགོས་ཀྱི་འདུག་ལབ་ནས་ང་ཚོའི་བཙུན་མ་དེ་ཚོའི་ནང་ལ་ནམ་རྒྱུན་བསམ་འཆར་མང་པོ་བཤད་ཀྱི་ཡོད་རེད།ཡིན་ན་ཡང་།གཙོ་ཆེ་བ་དེ་ཡར་མཁན་ལ་དགོངས་འཆར་ག་རེ་ཡོད་ན།དགོན་པ་རྒྱག་ཡ་དང་བཙུན་མ་རྒྱ་བསྐྱེད།དེ་ལ་འཆར་གཞི་ག་རེ་ག་རེ་ཡོད་ན།ཐུགས་བཀོད་ག་རེ་ག་རེ་ཡོད་ན་དེ་ལ་གཙོ་བོར་མ་ཉན་དུས་ང་ཚོས་ག་རེ་བཟོ་དགོས་ཀྱི་ཡོད་པ་ཧ་གོ་ཡི་ཡོད་མ་རེད།

དང་པོ། དེ་རེད་པ།

གཉིས་པ། གཙོ་བོ་དེ་ཆགས་བསྡད་ཡོད་རེད།

དང་པོ། རེད་རེད། ང་ཚོ་བོད་པའི་སྤྱི་ཚོགས་འདིའི་ནང་ལོགས་ལ་དགེ་བཤེས་ཡོད་ས་ལ་དགེ་བཤེས་མ་ཡོང་མ་ཆོག་པ་ཞིག་མ་རེད།ཡིན་ན་ཡང་།དགེ་བཤེས་མའི་སྡོམ་རྒྱུན་ཡོད་མེད་ཀྱི་སྐོར་ལ་དོགས་པ་དོགས་སློང་དང་རྩོད་པ་མང་པོ་ཞིག་ཡོད་ས་རེད།ཡིན་ན་ཡང་།ངས་དེ་ལ་དོ་སྣང་མང་པོ་བྱས་མྱོང་མེད།ཡིན་ན་ཡང་།སྤྱིར་བཏང་དགེ་བཤེས་མ་དེ་སྡོམ་རྒྱུན་ཡོད་མེད་གཅིག་པུ་མ་རེད།དགེ་བཤེས་ལབ་པའི་མིང་དེ་ག་རེ་རེད་ཟེར་ན།ཤེས་ཚད་ཅིག་གི་ཐོག་ནས་སྐད་ཆ་བཤད་ཀྱི་ཡོད་པ་དེ་གསལ་པོ་རེད།དགེ་བཤེས་ལབ་དུས་ཤེས་ཚད་ཡོད་མེད་ཀྱི་ཐོག་ནས་སྐད་ཆ་བཤད་ཀྱི་ཡོད་རེད།

གཉིས་པ། ངས་ཀྱང་ད་ལྟ་དེ་ལབ་ཡིན།

དང་པོ། གང་ལྟར།མི་སུ་ཡིན་ན་ཡང་ཤེས་ཚད་ཅིག་ཡོད་ཡོང་དུས་ཙམ་པ་ལ།གང་ལྟར་ཆགས་ཡ་དེ་ཆེད་ལས་པ་ཆགས་དགོས་རེད།འབུམ་རམས་པ་ཆགས་དགོས་རེད།རབ་འབྱམས་པ་ཆགས་དགོས་རེད།ཁོ་གང་ལྟར་ཆགས་ཡོང་གི་ཡོད་རེད།དེ་ཡིན་དུས་ཙམ་པར།ཕོ་རེད་དམ་མོ་རེད།ཕོ་མོ་མ་ནིང་གི་དབྱེ་བའི་ཁྱད་པར་གྱི་ཐོག་ནས་་་་་་ང་ཚོས་སྒྲིག་གཞི་འདྲ་པོ་བཟོས་ནས་བསྡད་ན་བཟོ་ཡ་ད་ཡོད་རེད་པ།སྔོན་མའི་རྒྱལ་རབས་ཆོས་འབྱུང་དང་བླ་མ་ཅིག་ཅིག་གི་ལབ་ནས་དེ་འདྲ་ཡོད་མ་རེད།ལམ་ལུགས་སྲོལ་ཡོད་མ་རེད་ལབ་བསྡད་ན་ཁོ་རང་དངོས་གནས་བདེན་པ་རེད་འདུག་ལབ་ནས་མི་སུ་ཡིན་ན་ཡང་བཤད་ཡ་ཡོད་རེད་པ།ཡིན་ན་ཡང་།གནས་ལུགས་ཐོག་ནས་བཤད་པ་ཡིན་ན།དགེ་བཤེས་མ་དེ་ཡོང་ན་ཡག་པོ་ཡོད་པ་དང་།ཡོང་དགོས་པ་ཞིག་དང་ཡོང་སྲིད་པ་ཞིག་རེད་བསམ་གྱི་འདུགག་རེ་བྱས་ནས་ཟེར་ན།གང་ལྟར་ང་ཚོའི་བཙུན་མ་དེ་ཚོའི་ནང་ལོགས་ན་དེང་དུས་ཀྱི་ཤེས་ཡོན་དང་ནང་ཆོས་ཀྱི་སྒོམ་ཉམས་ལེན་གྱི་སྐོར་ལ་ཚད་མཐོན་པོར་སླེབས་བསྡད་མཁན་གྱི་བཙུན་མ་ཡོད་རེད།དེ་ཚོར་ཁྱོད་དགེ་བཤེས་མ་རེད་ལབ་ནས་སྐེ་ལ་ཁ་བཏགས་གོན་པ་དེ་འདྲ་མ་བྱས་ན་ཡང་།དོན་གྱི་ཐོག་ནས་ཁོ་རང་དགེ་བཤེས་མ་ཞིག་ཆགས་ཀྱི་ཡོད་རེད།རེད་པ།ངས་དེ་འདྲ་ཞིག་བསམ་གྱི་འདུག

གསུམ་པ། ལགས་སོ།ཨ་ནི།མཁན་རིན་པོ་ཆེ་ལ་ཞུ་ཡ་གཅིག་ལ།ཨ་ནི།ང་ཚོ་ཡིན་ན་གཅིག་པ་གཅིག་རྐྱང་རེད།ཨ་ནི།མཁན་རིན་པོ་ཆེ་ང་ཚོའི་དགོན་པ་ལ་ཕེབས་བྱས་ལོ་གསུམ་ཟིན་མ་ཟིན་ཞིག་ཆགས་ཀྱི་ཡོད་རེད།དེ་ཡིན་དུས།མཁན་རིན་པོ་ཡིན་ན་རེད།ག་རེ་ཡིན་ན་ང་ཚོ་ལ་ལམ་སྟོན་སྤྲོད་བསྡད་ཀྱི་ཡོད་རེད།ཨ་ནི།ང་རང་ཚོ་ཡིན་ན་ཡང་རྩོད་པ་རྩོད་ཡ་ཟེར་ན་མི་འདུགརྩོད་པ་ཡི་ཆ་ནས་རེད།འབྲི་ཡ་ཡི་ཆ་ནས་ཡིན་ན་རེད།ག་རེ་ཆ་ནས་ཡིན་ན་མཁན་རིན་པོ་ཆེའི་ལམ་སྟོན་གཞིར་བཟུང་བྱས་ནས་ང་ཚོས་གང་ཐུབ་ཐུབ་བྱས་བསྡད་ཡོད་རེད།རེད་པ་རིན་པོ་ཆེ་ལགས།ཡིན་ན་ཡང་།ང་རང་ཚོའི་ཕོ་མོ་གཉིས་ཀྱི་ཁྱད་པར་འདྲ་པོ་ཡིན་ན།ག་རེ་ཡིན་ན།གང་ལྟར་ཀྱང་གྲྭ་ས་ཁག་དང་གདན་ས་དང་བཤད་གྲྭ་དེ་ཚོ་ལ་བསྡུར་ཡོང་དུས།ང་ཚོའི་ཨ་ནེ་དགོན་པ་དེ་ཚོས་རྗེས་ལ་མ་སྙོབས་པའི་བཟོ་འདྲ་པོ་དེ་འདྲ་ཡོང་གི་འདུགགཙོ་ཆེ་ཤོས་དེ་མཁན་རིན་པོ་ཆེ་ཡིས་ང་རང་ཚོའི་ནང་ལོགས་ནས་གཞུང་ཆེན་བཀའ་པོད་ལྔ་ལ་སློབ་གཉེར་བྱས་ཏེ་ཡར་རྒྱས་བཏང་ན་ཡག་ག་རེད། ཡང་ན་ང་ཚོའི་བཙུན་དགོན་འདི་ཡར་རྒྱས་ཤིག་བཏང་།མཐུན་རྐྱེན་ཕུན་སུམ་ཚོགས་པ་ཞིག་སྦྱར་བ་ཡིན་ན་ཕྱི་ལོགས་ནས་ཨ་ནེ་མང་པོ་ཞིག་མཁོ་སྤྲོད་བྱས་པ་དང་།ཨ་ནེ་མང་པོ་ཞིག་སླེབས་པའི་གཞུག་ལ་སློབ་སྦྱོང་གི་ཁོར་ཡུག་ཅིག་བསྒྱུར་ན་ཕན་ཐོགས་ཡོད་རེད་བསམ་གྱི་འདུགགང་ལྟར་དགེ་བཤེས་མ་ཟེར་ན་འདྲ།ཨ་ནེ་དེ་ཚོའི་ནང་ལོགས་ནས་མཁས་དབང་དེ་འདྲ་ཡོང་བའི་ལམ་ཁ་ཟེར་ན་མི་འདུག་ག་རེ་འདྲ་པོ་ཅིག་བརྒྱུད་ནས་ཡོང་དགོས་ཀྱི་ཡོད་ན།ག་རེ་འདྲ་པོ་བྱས་ནས་ཡར་རྒྱས་བཏང་ན་ཡག་ས་རེད།

དང་པོ། རེད་རེད།དྲི་བ་དེ་དཔེ་ཡག་པོ་འདུག ང་ཚོ་མི་སུ་ཞིག་གི་དམིགས་ཡུལ་དེ་འགྲུབ་དགོས་ན།གང་ལྟར་མི་ཞིག་ལམ་ཁ་ལ་ཡར་འགྲོ་དགོས་ཀྱི་ཡོད་ན།དེ་དང་ལྟོས་པའི་ཁོར་ཡུག་དང་།དེ་དང་ལྟོས་པའི་བརྒྱུད་རིམ་དེ་ཚོ་མང་པོ་ཞིག་མ་བརྒྱུད་པའི་ཐོག་ནས་ཐོག་རྒྱག་སྒོ་རྒྱག་ག་མི་ཞིག་ལམ་ཁར་འགྲོ་ཡ་དཔེ་ཁག་པོ་རེད།དེ་འདྲ་ཡིན་པ་སོང་ཙང་།ང་ཚོའི་དགེ་བཤེས་མ་ཆགས་ཡ་ཡི་ཁོར་ཡུག་ག་རེ་རེད་ཟེར་ན།བཙུན་དགོན་ཡག་པོ་བཞེང་ཡ།བཙུན་དགོན་ཡག་པོ་བཞེངས་པ་ཙམ་དུ་མ་ཟད།དེའི་ནང་ལོགས་ལ་བཙུན་དགོན་དེ་དང་མཚུངས་པ་དང་དགེ་བཤེས་མ་ཐོན་ཡ་ལ་སློབ་ཁྲིད་བྱེད་ཡ་དང་།དེ་ལ་ཤེས་ཡོན་གྱི་ཁོར་ཡུག་ཅིག་བསྐྲུན་དགོས་ཡོད་རེད།དེ་བསྐྲུན་ཡོང་དུས་ཙམ་པ་ལ།རང་བཞིན་གྱིས་དགེ་བཤེས་མ་མང་པོ་ཐོན་ཐུབ་ཡ་དང་དགེ་བཤེས་མ་ཡི་ལམ་ཁ་དེ་ཡངས་རུ་ཡངས་རུ་འགྲོ་ཡ་དང་།ཨ་ནི།རྒྱ་ཆེ་རུ་ཆེ་རུ་འགྲོ་ཡ་དེ་རེད་བསམ་གྱི་འདུགདགེ་བཤེས་མ་སུ་ཡིན་ན་བརྒྱུད་རིམ་དེ་བརྒྱུད་ཡོང་དུས་ཙམ་པ་ལ།དགེ་བཤེས་མ་རང་བཞིན་གྱིས་གོང་འཕེལ་དུ་འགྲོ་ཡོང་གི་བསམ་གྱི་འདུག

གཉིས་པ། འོ་རེད།དེ་འདྲ་འདྲ་པོ་རེད།ང་ཚོས་ད་ལྟ་བར་དུ་དགེ་བཤེས་མ་དགེ་བཤེས་མ་ལབ་རེད། ང་ཚོས་དགེ་བཤེས་མ་ལབ་ཡ་གཅིག་པུ་མ་རེད།སྤྱིར་བཏང་བཙུན་མ་དེ་ཚོར་ཤེས་ཚད་ཡག་པོ་ཞིག་ཡོད་དགོས་པ་དེ་གལ་ཆེན་པོ་རེད་པ།དེ་ཡིན་དུས་དཔེ་ཆར་བལྟ་ཡ་ཡི་ཁོར་ཡུག་ཡག་པོ་ཞིག་བསྐྲུན་དགོས་རེད།དཔེ་ཆར་བལྟ་ཡ་ཡི་ཁོར་ཡུག་ཡག་པོ་བསྐྲུན་དགོས་དུས། བཙུན་དགོན་དེ་ཚོ་རྒྱ་བསྐྱེད་དགོས་རེད་པ།ཨ་ནི།ངའི་དྲི་བ་རྡོག་རྡོག་དེ།མཁན་རིན་པོ་ཆེ།དེ་རེད།བཙུན་དགོན་དེ་ཚོ་རྒྱ་བསྐྱེད་ན་ག་འདྲ་བསྐྱེད་དགོས་རེད། ཨ་ནི།བཙུན་མ་དེ་ཚོར་སློབ་སྦྱོང་གི་ཁོར་ཡུག་ཡག་པོ་ག་འདྲ་བྱས་ནས་བཟོ་དགོས་རེད།ད་ལྟ་འཛིན་གྲྭ་བགོ་བཤའ་རྒྱག་སྟངས།ཨ་ནི།སློབ་ཚན་སྒྲིག་སྟངས།ཨ་ནི།གཞུང་བཀའ་པོད་ལྔའི་རིམ་པ་ཡི་འགྲོ་སྟངས།བློ་འཛིན།སྐྱོར་སྦྱོང་།དཔེ་ཁྲིད།འཛིན་གྲྭ།ཚོགས་ལ་སོགས་པ་མང་པོ་ཞིག་ཡོད་རེད་པ།ཁོར་ཡུག་མང་པོ་ཞིག་བསྐྲུན་དགོས་རེད་པ།ད་དེར་ག་འདྲ་བསྐྲུན་དགོས་རེད།དེའི་རྣམ་པ་ཞིག་ཤེས་ན།ཨ་ནི།དགེ་བཤེས་མ་་་

དང་པོ། རེད་རེད།དགེ་བཤེས་མ་ལ་དམིགས་བསལ་གྱི་དགེ་བཤེས་མའི་ཁོར་ཡུག་འདི་འདྲ་ཞིག་རེད་ལབ་ཡ་ཡོད་མ་རེད།སྤྱིར་བཏང་དགེ་འདུན་གྱི་སྡེ་ཡི་ཁོར་ཡུག་དང་གཅིག་པ་འདྲ་པོ་རེད།དགེ་བཤེས་ཀྱི་ཁོར་ཡུག་དང་གཅིག་པ་འདྲ་པོ་ཆགས་དགོས་ཡོད་རེད།འདི་ལ་འཛིན་རིམ།གཞུང་བཀའ་པོད་ལྔ་ལ་སོགས་པ།ལོ་རིམ་དང་པོ་ནས་བཅུ་གཉིས་བཅུ་གསུམ་བར་དུ་འདོན་ཡ་ཡོད་རེད།དེ་ཚོ་ཚང་མ་འདོན་ཡ་ཡི་སློབ་ཚན་དེ་ཚོ་གཏན་འབེབས་བྱས།ཨ་ནི།རྩ་བ་གཙོ་བོ་དེ་དགེ་སློང་མའི་སྡོམ་རྒྱུན་གྱི་སྐོར་ལ་ཡང་ཡག་པོ་ཞིག་སློབ་སྦྱོང་བྱེད་ཡ་དང་།དགེ་ཚུལ་སློང་གི་སྡོམ་པ་རྣམ་པར་དག་པ་ཞིག་སྲུང་ཡ།དེ་འདྲའི་རྨང་གཞི་ཞིག་གི་ཐོག་ལ་དེ་ཚང་མ་གཏན་འབེབས་བྱས།ཨ་ནི།གཞུང་དེ་ཚོ་ཡག་པོ་ཞིག་སྦྱང་།དེ་ལ་ཡང་ལག་འཁྱེར་སྤྲད་ཡ་དང་།རྒྱུགས་སྤྲོད་ས་དང་།འཛིན་གྲྭ་ཡར་མར་འགྲོ་ས་དང་།རབ་འབྱམས་པ་དང་དེ་ཚོར་འགྲོ་ས་ཡོད་པའི་ཁོར་ཡུག་ཅིག་བསྐྲུན།རྟགས་གསལ་གཏོང་ས་རྒྱ་ཆེ་རུ་བཏང་ཡོང་དུས་ཁོང་ཚོ་ལ་ཕན་ཡ་དང་ཁོང་ཚོའི་ལམ་ཁ་ཡག་ཤོས་དེ་དེ་ཆགས་ཀྱི་ཡོད་རེད་བསམ་གྱི་འདུག

གཉིས་པ། སྤྱིར་བཏང་ང་ཚོར་དགེ་ཚུལ་སློང་གི་སྡོམ་པ་ཞིག་སྲུང་ཡ་ཡོད་མ་རེད།དགེ་སློང་མ་དེ་ཡོད་མ་རེད་པ།ཨ་ནི། དགེ་ཚུལ་རྐྱང་རྐྱང་ཆགས་བསྡད་ཡོད་རེད།དགེ་སློང་མ་ལབ་ཡ་དེ་ད་ལྟ་སྡོམ་རྒྱུན་ཡོད་མེད་ཀྱི་སྐད་ཆ་ཞིག་རེད།དེའི་སྟེང་ལ་ང་ཚོའི་མཁས་པ་དེ་ཚོ་ཚོགས་འདུ་རབ་དང་རིམ་པ་བྱས་ནས་འཚོགས་ཀྱི་ཡོད་རེད་པ།ཡིན་ན་ད།དགེ་བཤེས་མ་ལབ་དུས་ཁོ་ད་ག་སེ་ང་ཚོའི་འགྲོ་སྟངས་ཤིག་གི་སྒང་ནས་ཅིག་དོན་དག་གི་སྒང་ནས་ཁོ་ཡོན་ཏན་ཞིག་གི་ཆ་ནས་འགྲོ་ཡི་ཡོད་རེད་མ་གཏོགས།དེང་སང་ལག་འཁྱེར་ཞིག་དགོས་ཀྱི་ཡོད་རེད་པ།དེའི་སྒང་ནས་་་་ད་དེ་ལ་རྙོག་དྲ་གལ་གལ་ཡོད་མ་རེད།

དང་པོ། དེ་རེད།ཁོང་གིས་གསུང་པ་ནང་བཞིིན་དཔེ་བདེན་པ་རེད་འདུག་བསམ་གྱི་འདུགདགེ་བཤེས་མ་ལབ་ཡ་དེ་ང་ཚོའི་སྤྱིར་བཏང་གི་རབ་འབྱམས་པ་འདྲ་པོ་རེད།དེ་ལ་མི་སུ་ལ་ཡང་ཤེས་ཚད་ཡོད་ཆོག་གི་རེད།ཕོ་མོ་སུ་ཡིན་ན་ཤེས་ཚད་ཡོད་ཆོག་དུས།དགེ་བཤེས་མ་ལབ་ཡ་དེ་གང་ལྟར་ཤེས་ཚད་ཀྱི་སྟེང་ནས་འཇོག་གི་ཡོད་པ་སོང་ཙང་།དེ་ཡོད་ཆོག་པ་ཞིག་དང་དེ་སྡོམ་རྒྱུན་དང་འབྲེལ་བ་ཞེ་དྲག་མི་འདུག་བསམ་གྱི་འདུག

གཉིས་པ། དགེ་བཤེས་མ་ལ་མཁན་རིན་པོ་ཆེ་ལ་རྒྱབ་སྐྱོར་མཐའ་གཅིག་ཏུ་ཡོད་རེད་པ།

དང་པོ། དེ་ང་བརྒྱ་ཆ་བརྒྱ་ཡོད།ང་སྤྱི་བཏང་དགེ་བཤེས་མ་ཟེར་བ་དེ་ལ་་་་