ཨ་དགྲ་འདུལ། ཨ། སྦི་རིའི་ཐོག་ནས་ཚོན་དཀར་པོ་ཞིག་ཉོ། དེ་ནས་ག་རེ་སང་ཉིན་གཟའ་ཉི་མ་བྱས། ཏག་ཏག་རེད། སང་ཉིན་གཟའ་ཉི་མ་ལ་ཉི་མ་ཚ་བོ་ཡོད་ན་འུ་གཉིས་ཀྱི་གྲྭ་ཤག་འདིའི་ནང་དུ་རྩི་ཞིག་མ་བཏང་ན་ཕལ་ཆེར་ཇོ་བོ་རིན་པོ་ཡོང་ས་མ་རེད་ད་ཨ་བོ། ལོ་གསུམ་བཞི་བཞི་ལྔ་ཞིག་ལ་རྩི་བརྗེ་པོ་བརྒྱབས་མ་མྱོང་། ལྟོས་དང་། ཡ་གི་བཞའ་ཚན་ལ་ཨ་མ་མ། ཨ་མ་མ་ད་དངོས་གནས་དཔེ་འདི་རེད་ཤག ད་ངེད་གཉིས་འདིའི་དང་པོར་ཕྱག་མཛོད་དེ་ཚོ་ལ་རེ་བ་ཅིག་བརྒྱག་ག རེད་རེད་རེད། ཕྱག་མཛོད་དེ་ཚོ་ལ་ངེད་གཉིས་ཁང་པ་མ་གཞི་ནས་དེ་འོག་འོག་དེ་བྱས། ཁང་པར་དབྱར་ཁའི་ཆར་དུས་སྐབས་ལ་དཔེ་བཞའ་ཚན་བྱས། ང་ཚོ་འདིའི་ཁང་པར་ཚོན་བཏང་ནས་རྦད་དེ་རྒྱུན་རིང་པོ་ཕྱིན་ཙང་རྦད་དེ་དྲི་མ་ཁ་ནས་ཡོང་གི་མི་འདུག ང་ཚོ་ལ་དངུལ་ཏོག་ཙམ་སྤྲད་རོགས་བྱེད་ལབ་དགོས། རེད་རེད་རེད། རིན་པོ་ཆེ་ཡག་པོ་ཡོད། རིན་པོ་ཆེས་རོགས་པ་བྱེད་མདོག་ཁ་པོ་རེད། རིན་པོ་ཆེ་བཞུགས་ཡོད་ན། རིན་པོ་ཆེ་བཞུགས་ཡོད་མ་རེད། རིན་པོ་ཆེ་ཕྱི་ལོག་ལ་ཕེབས་ནས་ད་ཕལ་ཆེར་ཟླ་བ་གཅིག་ལྷག་ཅིག་རེད། རེད་རེད་རེད་ད་འུ་གཉིས་འདིར་རྩི་དེ་སོ་ཅིག་བཏང་། དེ་ནས་གཙང་མ་བཟོས་བཞག་ན་སང་ཉིན་ཁྱེད་རང་གི་སྤུན་སྐྱ་བལྟ་ཡི་ཡོང་ན་ཡང་ཏོག་ཙམ་ཡག་པོ་འདྲ་བོར་གཙང་མདོག་ཁ་པོ་བྱས་ནས་མ་བསྡད་ན་ཡང་ཏོག་ཙམ་ཡག་པོ་མི་འདུག་ག དེ་རེད་རེད། ད་རྩི་དཀར་པོ་དགའ་རབ་ཅིག་འགྲོ་བ། ཞེ་དྲག་འགྲོ་མི་ཡོང་། ཨ་ཡིན་འགྲོ་རྒྱུ་རེད་ད་ཇོ་བོ་རི་ལེ། འདིའི་ནང་ལ་ཕལ་ཆེར་ཉིས་སྟོང་ཞིག་འགྲོ་བ། ག་པ་འགྲོ་རེད་ཨོ་ཙི། དེ་ཚོན་དཀར་པོ་དེ་རྡོག་རྡོག་ཆུང་ཆུང་ཞིག་ཡོད་པ། ཨུན་ཨུན། དེ་ལ་སྒོར་མོ་བཞི་བརྒྱ་རེད། ད་དེའི་ནང་ལོགས་ལ་དཀྲུག་དཀྲུག་གཏོང་ཡ་ཨི་ནས། ཁྱོད་དཀར་པོ་དཀར་རྐྱང་རང་ཡིན་ན་ཁོ་འགྲིག་གི་ཡོད་རེད། དེའི་སྒང་ལ་ཚོས་གཞི་གཞན་པ་དགོས་ན་ཡང་། ཕ་གའི་དེའི་གཞན་པ་དེ་འདྲ་དགོས་ཀྱི་རེད། ངེད་གཉིས་གྲྭ་ཤག་ནང་དུ་ཇོ་བོ་རིན་པོ་ཙི་ཙི་དེ་འདྲ་དང་འབུ་གང་བྱུང་མང་པོ་འདུག ཧ་ཧ་ཧ། ཧ་ཧ་ཧ་དངོས་གནས་འདུག་ད། ཁྱེད་རང་གི་ཆོས་གོས་རྙིང་པ་དེ་ཚོ་དང་ཤམ་ཐབས་རྙིང་པ་དེ་ཚོ་ཡར་སྒང་ལ་ལོ་གསུམ་བཞིར་སྒུལ་སྐྱོད་བཏང་མྱོང་ཡོད་ས་མ་རེད་ཇོ་བོ་རིན་པོ། ད་རུལ་ནས་རྦད་དེ་ཁོ་རང་། རྩེ་ཞྭ་དེ་ཚོ་བདག་པོ་ཡག་པོ་བརྒྱབས་ན་རྗེས་མར་ཕན་གྱི་རེད་བ་དགེ་བཤེས་གཏོང་དུས། རེད་རེད། སང་ཉིན་ཞོགས་ཀ་སྔ་པོར་ངས་ཚང་མ་ཚུར་བཏོན་ནས་ཆུའི་ནང་ལ་སྦང་བཞག་དགོས། རེད་རེད། ད་ངས་དུག་སྦྲང་གི་སྨན་ཞིག་ཉོས་ནས་ནང་ལ་བཏབ་བཞག་ན་འབུ་དེ་ཚོ་ཏོག་ཙམ་གཙང་མར་ཆགས་འགྲོ་ཡི་རེད། རེད་ད་དེ་མ་བྱེད། དང་པོར་འབུ་དེ་ཚོ། ངས་ག་ལེར་འགྱིག་གདན་ཞིག་ཡོད་པ་དེ་ཡར་བཀྱགས་ནས་དེའི་འོག་ག་ལེར་ཕྱགས་མ་གཅིག་བརྒྱབ་ནས་འབུ་ཚང་མ་གཙང་མར་བཟོས་ནས་སྤང་སྒང་ལ་ཕར་བཏབ། རེད་རེད། དེ་འདྲ་བྱས་ནས་ཏོག་ཙམ་གཙང་མ་བྱས་ནས་ནང་གཅིག་བཀྲུས། དེ་ནས་ངེད་གཉིས་ཚོན་ཞིག་གཏོང་ར། དང་པོར་ཚོན་གཏོང་ཡ་ཁ་ཐུག་གིས་གཏོང་ཡ་ཡོད་པ་མ་རེད། ཏོག་ཙམ་སྡོམ་ཐག་དེ་ཚོ་ཕར་ཚུར་གཙང་མ་བཟོས། ཨུན་རེད་རེད། དེ་ནས་ཕ་གིའི་དེའི་ཤིང་དེ་ཚོའི་ཐོག་ལ་བཞའ་ཚན་བརྒྱབ་འདུག་ག ཤིང་དེ་ག་རེ་བྱེད་དགོས་རེད་ལབ་ན། ཆུ་ཚ་པོའི་ནང་དུ་རྩྭ་རས་འདྲ་བོ་དེ་འདྲ་བླུག དེས་འདིས་སེ་ཕར་ཡག་པོ་ཞིག་ཕྱིས་ན་བཞའ་ཚན་ཚང་མ་མེད་པར་ཆགས་འགྲོ་གི་རེད། ཤིང་གི་སྒང་ལ་བཞའ་ཚན་ལུས་ར་དེ་ནས་ག་དུས་ཡིན་ན་དྲི་བསྡད་བསྡད་ཀྱི་རེད། རེད་རེད། ད་འགྱིག་གདན་དེ་ཕལ་ཆེར་ཕར་གཡུག་བཞག་ན་དགའ་ས་རེད་ཀོ། ད་ངེད་གཉིས་ནང་ལ་ཆུ་གཅིག་བརྒྱབ་དེའི་སྒང་ལ་འགྱིག་གདན་བཏིིང་དུས་ཕལ་ཆེར་བརླན་པའི་སྒང་ལ་རློན་པ་ཆགས་ཡོང་། ད་འགྱིག་གདན་ད། འགྱིག་འདིས་སྤབས་ཞེ་པོ་ཞིག་ཁྲིད་ཀྱི་འདུག་ད་ནང་ལ། དེ་ད་རེད་ཤག་ཡ། ཡང་མཚམས་མཚམས་ལ་ག་རེ་ལབ་དགོས་རེད། ད་གཡུག་ན་གཡུག་མ་དྲ་ར། འགྱིག་གདན་འདིར་རྒན་ལགས་ཀྱིས་ཞེ་པོ་སྤྲད་རེད་པ། སྔོན་མར་སྒོར་མོ་ཉིས་སྟོང་ལྷག་ཅིག་སྤྲད་ཡིན་ད། ཧ་ཧ་ཧ་རེད་རེད་དངོས་གནས་རེད། གཡུག་ནའང་ཆོ་མི་འདུག རྗེས་མར་ང་ཚོའི་གྲྭ་ཤག་གསར་བ་བརྗེ་པོ་བརྒྱབ་དུས་ཀྱང་། སྒང་ལ་ངེད་གཉིས་གཅིག་བྱས་ན་ལོ་རྗེས་མར་གྲྭ་ཤག་སྒང་ལ་ཡིན་གྱི་རེད། དེ་ལབ་ཀྱི་ཡོད། དེ་ཡང་གཙང་མདོག་ཁ་པོ་འདྲ་བོ། འདིའི་གདན་འདི་ཡང་ཕར་ལྟ་དུས་ཡག་པོ་ཡོད་རེད་ད། གཙང་མདོག་ཁ་པོ་འདྲ་བོ། རེད་རེད། ད་དང་པོར་ངེད་གཉིས་ཀྱིས་པེ་ཤག་ཅིག་གྲ་སྒྲིག་བྱེད་དགོས་འདུག་ག ད་དེར་ཁྱོད་སེམས་ཁྲལ་མེད། ང་ལ་ཉིས་སྟོང་ལྷག་ཅིག་ཡོད། ད་གིས་ངས་ལབ་ཡིན་པ། མ་དངུལ་སྒོར་མོ་བདུན་བརྒྱའི་སྒང་ལ་འགྲོ་ཡི་མ་རེད། ད་ལྟ་ངས་བཏང་བཞག་དགོས་གལ་ཡོད་པ་མ་རེད། ཨེ་དེ་འདྲ་ཡིན་ན། བདུན་བརྒྱ་ཞིག་གིས་འདང་ཨེ་ཡོང་། འདང་གི་རེད། འདང་གི་རེད། དེར་ཞེ་དྲགས་འགྲོ་ཡི་མ་རེད། ཚོན་གཏོང་ཡ་གཅིག་པུ་རེད་བ། རེད་རེད། ད་ཆུ་ཚོད་ཚང་འདུག་གེ ཁྱེད་རང་ཚོ་འགྲོ་གྲབས་འདུག་ད་ཚོགས་ལ། ད་དུང་གལ་ཡོད་མ་རེད། ད་དུང་ཏོག་ཙམ་བསྡད་དགོས། ངེད་གཉིས་འདི་ཚང་མར་གྲོས་བསྡུར་ཡག་པོ་ཞིག་བྱས་ར། ངེད་གཉིས་འདི་ཚང་མ་བཟོ་ཡ་ལ་དུས་ཚོད་དགའ་རབ་ཅིག་འགོར་རྒྱུ་རེད་ད། ནང་ལ་རྩི་དཀར་ཞིག་བཏང་། དེ་ཕར་ཅིག་སྐམ། ཁྱེད་རང་གི་ཤམ་ཐབས་དང་གཟན་ཚང་མ་གཅིག་བཀྲུས་ཇོ་བོ་རིན་པོ། ཉི་མ་བཞི་ལྔ་ཞིག་དགོས་རྒྱུ་རེད་ད། ག་པ་ག་པ་དེ་ལབ་ཡ་ག་པ་ཡོད་རེད། ཉིན་མ་བཞི་ལྔ་ཞིག་ག་པ་དགོས་རེད། ཡིན་ན་ངས་ཁྱེད་རང་ལ་ལབ་ཀས། སང་ཉིན་ཞོགས་པ་སྔ་མོར་ང་ཚོགས་ལ་འགྲོ་ར། ཁྱོད་རང་ཚོགས་ལ་འགྲོ་དགོས་མི་འདུག་ག ཁྱོད་རང་ཁ་ཐུག་ཡར་ལངས་ཀྱིས་ཕ་གིའི་ངའི་གདན་ཁྲི་ཡིན་ན་ཁྱོད་རང་གི་གདན་ཁྲི་ཡིན་ན་གཅིག་ཕྱི་ལོག་ལ་ཞོག དེའི་སྒང་ལ་ང་ཚོའི་དུག་སློག་རྦད་དེ་དྲི་མ་ཙ་ར་ཙོ་རེ་ཡོད་ས་ཚང་མ་ཕར་བཞག་ར། རེད་རེད། ཨེ་ནས། ཁྱོས་ནང་ལ་དང་པོར་ཕྱགས་མ་ཡག་པོ་ཞིག་རྒྱོབས། སྒོའི་ཁ་ཐུག་གི་ཕར་ཕྱོགས་ཀྱི་སྒེའུ་ཁུང་དེ་ཕར་ཡག་པོ་ཕྱེས་ར། རླུང་ཁ་ཐུག་ཕར་འགྲོ་བཅུག་དང་ནང་རང་བཞིན་གྱིས་སྐམ་པོོར་ཆགས་ཡོང་གི་རེད། དེ་ནས་ཞོགས་པ་སྔ་མོར་ནང་ལ་ཉི་མ་ཏོག་ཙམ་ཤར་ཡོང་གི་འདུག་ག ད་ཡ་གིའི་སྒང་གི་དེའི་མཆོད་ཁྲིའི་སྒང་གི་དེའི་དབུ་མ་འཇུག་པའི་དཔེ་ཆ་མང་པོ་ཞིག་འདུག་ག ད་དེ་ཚོར་རྒན་ལགས་ཀྱིས་བལྟ་ཡི་ཡོད་རེད་པས། མེད་ན་དཔེ་མཛོད་ཁང་ལ་བསྐྱལ་བཞག་ན་ཡག་པོ་ཡོད་རེད། དེ་ཚོ་རུལ་ནས་རྦད་དེ་དྲི་མ་ཡིས་།བྱས་སྙིང་ཁོ་རང་མི་འདུག རེད་རེད། འབུ་བརྒྱབས་ནས་ཝེ། ཨ་མ་མ་ད་དེར་ཅིག་བྱེད་དགོས་འདུག་ག ཨོ་དེ་འདྲའི་ལབ་ཡིན། དེ་རེད་ཨེ་ནས། དེབ་དེ་ཚོ་ཚང་མ་ཁྱོད་རང་གིས་ལག་པ་མ་འཆང་ན་གལ་ཡོད་པ་མ་རེད། ཚོགས་གྲོལ་ར་ང་ཚུར་ཡོང་ནས་ཁ་ཐུག་གིས་དེ་ཚོ་ཚང་མ་ཕར་ཚུར་གཙང་མ་བཟོ། ད་དེ་རེད། གཙོ་བོ་དེ་ཕ་གིའི་དེ་ངེད་གཉིས་ཅ་ལག་འདྲ་བོ་འཇོག་ས་ཞིག་འདུག་ག ད་རྦད་དེ་སྨྱུག་མ་འདྲ་བོ་དེ་མགོ་ནས་མཇུག་བར་དུ་ཚང་མ་བཞའ་ཚན་རེད། དེ་ག་ལེར་སང་ཉིན་གད་སྙིགས་ནང་ལ་གཡུག་བཞག་ན་ཏག་ཏག་རེད་ཤག དེ་དེ་རྒན་ལགས་ཀྱིས་རྐང་རྩེད་སྤོ་ལོ་རྩེད་བྱེད་ཀྱི་ལྷམ་དེ་ཚོ་མ་དགོས་ན་ཧ་ཧ་ཧ་ད་རྩེད་ནི་རྩེད་ཀྱི་མི་འདུག གཟུགས་པོ་ཁོ་རང་རྐང་རྩེད་སྤོ་ལོ་རྩེད་ནི་འདྲ་བོར་མི་འདུག གཡུག་བཞག་ན་འགྲིག་ས་མ་རེད་པས། ད་རྦད་དེ་དྲི་མ་ཡིས། རེད་རེད། དེ་གཡུག་དགོས། ད་དེ་གཡུག་བཞག་དགོས། དེ་བྱོས་ཨི་ནས། ད་ལྟ་ངེད་གཉིས་ཕྱི་ལོགས་ལ་འགྲོ་དུས་ཙམ་པ་ན་ཁྱོད་རང་གིས་ཡིན་གཅིག་མིན་གཅིག་སྒོ་དང་སྒེའུ་ཁུང་དེ་ཚང་མ་ཕྱེ་རོགས་ཀྱིས་དང་། དེ་མ་ཕྱེས་ན་ང་གཉིས་ནང་ལ་འཛུལ་སྒོ་བརྒྱབ་ཚར་ར། དེ་ནས་རླུང་འགྲོ་ས་ཡོད་མ་རེད། ནང་ལ་རྩི་ལྗང་ཁུ་བཏང་བཞག་ན། རྩི་ལྗང་ཁུ་མ་གཏོང་། ག་རེ་བྱས་ནས། སེར་པོ་འདྲ་བོ་ཞིག ལྗང་ཁུ་གྲང་མོ་འདྲ་བོ་ཡོད་རེད། ངེད་གཉིས་མ་གཞི་ཁང་པ་ཁོ་རང་གྲང་མོ་ཡོད་པའི་སྒང་ལ་ཚོན་ལྗང་ཁུ་འདྲ་བོ་སྔོན་པོ་འདྲ་བོ་བཏང་ན་ཁོ་རང་བཞིན་གྱིས་གྲང་མོ་རེད་འདུག་ག ཨ་ལེ། ངས་དཀར་པོ་བཏང་ན་ཡག་པོ་མི་འདུག་བསམ་སོང་། དཀར་པོའི་ཐོག་ལ་བཞའ་ཚན་དེ་ཚོ་མཐོང་ན་སྡུག་ཏུ་འགྲོ་ཡི་འདུག་ག ཏོག་ཙམ་ནག་པོ་ཆགས་ནའང་མཐོང་བསྡད་ཀྱི་འདུག་ག ད་དེ་བྱོས་ཨ། དང་པོ་ངེད་གཉིས་ཚོན་དཀར་པོའི་ནང་ལ་སེར་པོ་འདྲ་བོ། ཡང་ན་ལྗང་ཁུ་དེ་འདྲ་ཏོག་ཙམ་ཏོག་ཙམ་དཀྲུག་དཀྲུག་བཏང་ནས་རྩིག་པའི་སྒང་ལ་བྱུག་ནས་གང་འདྲ་འདུག་བལྟ་དགོས། ད་དེ་བྱས་ནས་ཚོན་བཏང་ཚར་ར་ངེད་གཉིས་ཀྱིས་རྦད་དེ་ཉི་མ་བདུན་ཕྲག་གཅིག་གི་རིང་ལ་ག་དུས་ཡིན་ན་སྒོ་དང་སྒེའུ་ཁུང་ཚང་མ་ཕྱེས་ར། ཁོ་ཡག་པོ་ཞིག་སྐམ་ནས་དྲི་མ་ཚང་མ་ཡལ་སོང་ན་ངེད་གཉིས་དགུན་ཁ་ལ་དཔེ་ཡག་པོ་ཡོད་རེད། ད་ལྟ་ངེད་གཉིས་ཀྱིས་རྩི་ཡག་པོ་དེ་འདྲ་ཞིག་བཏང་བཞག་ན་ངེད་གཉིས་ལམ་སང་ཟླ་བ་ལྔ་དྲུག་ཅིག་གི་རྗེས་ལ་འཛིན་གྲྭ་བརྗེ་བོ་བརྒྱབས་བཞག་ན་ཡང་སྤོར་འགྲོ་ཡི་རེད་པ། ངེད་གཉིས་དེར་འགྲོ་སོང་དེ་འདྲ་ཞིག་བཏང་བཞག་ན་འཕྲོ་བརླག་འགྲོ་ཡི་ཡོད་ན། གལ་ཡོད་མ་རེད། གཅིག་བྱས་ན་ཕལ་ཆེར་ངེད་གཉིས་འདིའི་ནང་ལ་རང་འཇགས་ཁེལ་མདོག་ཁ་པོ་རེད། ཡ་ཡ། ད་ཁྱོད་ཀྱིས་ཕྱག་མཛོད་ལ་ཅིག་ལབ་ཞོག་ད། ཕྱག་མཛོད་ལ་འདིའི་གྲྭ་ཤག་གི་དབང་ཆ་ཨོ་ཙིག་ཡོད་རེད་པ། རེད་རེད་རེད། བརྗེ་པོ་བརྒྱག་མ་དགོས་ན་ཡག་པོ་འདུག་ག ད་བརྗེ་པོ་བརྒྱབ་དགོས་ནའང་གལ་ཡོད་མ་རེད། མི་ལ་ཕན་ཐོགས་འགྲོ་རེད་པ། ཡ་ཡ། ཨི་ནས་དེ་ག་རང་ཡིན་ད། ཁྱོད་སྦི་རིའི་ཐོག་གར་ཅིག་སོང་དང་ང་ཡོང་དགོས།